ᱦᱟᱸᱥ ᱦᱟᱥᱤᱞ

ᱦᱟᱸᱥ ᱦᱟᱥᱤᱞ ᱫᱚ ᱑᱙᱗᱔ ᱥᱟᱞ ᱨᱮ ᱩᱪᱷᱟᱹᱱ ᱟᱠᱟᱱ ᱢᱤᱫ ᱥᱟᱱᱛᱟᱲᱤ ᱥᱟᱶᱦᱮᱫ ᱯᱟᱛᱷᱟᱢ ᱠᱟᱱᱟ ᱾ ᱱᱚᱶᱟ ᱯᱟᱛᱷᱟᱢ ᱨᱮᱱ ᱥᱟᱯᱲᱟᱣᱤᱡ ᱫᱚ ᱥᱟᱱᱛᱟᱲ ᱚᱱᱚᱞᱤᱭᱟᱹ ᱟᱨ ᱜᱟᱹᱠᱷᱩᱲ ᱚᱱᱚᱬᱦᱤᱭᱟᱹ ᱚᱨᱡᱩᱱ ᱪᱚᱨᱚᱱ ᱦᱮᱢᱵᱽᱨᱚᱢ ᱮ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱫᱚ ᱢᱤᱫ ᱥᱮᱨᱢᱟᱠᱤᱭᱟᱹ ᱩᱪᱷᱟᱹᱱᱚᱜ ᱠᱟᱱ ᱯᱟᱛᱷᱟᱢ ᱛᱟᱦᱮᱸ ᱠᱟᱱᱟ ᱾

 ᱩᱪᱷᱟᱹᱱ ᱟᱨ ᱱᱟᱜᱟᱢ 
ᱱᱚᱶᱟ ᱯᱟᱛᱷᱟᱢ ᱫᱚ 'ᱟᱹᱫᱤᱵᱟᱹᱥᱤ ᱥᱴᱩᱰᱮᱱᱴᱥ ᱮᱥᱳᱥᱤᱭᱮᱥᱚᱱ' (Adivasi Students Association) ᱦᱚᱛᱮᱛᱮ ᱩᱪᱷᱟᱹᱱᱚᱜ ᱠᱟᱱ ᱛᱟᱦᱮᱸᱫ ᱾ ᱳᱰᱤᱥᱟ ᱨᱮᱱᱟᱜ ᱵᱷᱩᱵᱽᱱᱮᱥᱚᱨ ᱨᱮ ᱢᱮᱱᱟᱜ B.J.B. ᱠᱚᱞᱮᱡᱽ ᱨᱮᱱᱟᱜ P. M. ᱦᱚᱥᱴᱮᱞ ᱠᱷᱚᱱ ᱱᱚᱶᱟ ᱫᱚ ᱩᱪᱷᱟᱹᱱ ᱞᱮᱱᱟ ᱾ ᱵᱟᱰᱟᱭ ᱧᱟᱢᱚᱜᱼᱟ ᱡᱮ, B.J.B. ᱠᱚᱞᱮᱡᱽ ᱨᱮᱱ ᱥᱟᱱᱛᱟᱲ ᱯᱟᱹᱴᱷᱩᱣᱟᱹ ᱠᱚ ᱢᱤᱞᱟᱹᱣ ᱠᱟᱛᱮ 'ᱟᱹᱫᱤᱵᱟᱹᱥᱤ ᱥᱴᱩᱰᱮᱱᱴᱥ ᱮᱥᱳᱥᱤᱭᱮᱥᱚᱱ' ᱠᱚ ᱵᱮᱨᱮᱫ ᱞᱮᱫᱼᱟ ᱾ ᱯᱟᱹᱴᱷᱩᱣᱟᱹ ᱠᱚᱣᱟᱜ ᱱᱟᱱᱟᱼᱦᱩᱱᱟᱹᱨ ᱮᱴᱠᱮᱴᱚᱬᱮ ᱥᱚᱞᱦᱮ ᱞᱟᱹᱜᱤᱫ ᱱᱚᱶᱟ ᱜᱟᱶᱛᱟ ᱵᱮᱨᱮᱫ ᱞᱮᱱ ᱨᱮᱦᱚᱸ, ᱡᱚᱛᱚ ᱠᱚᱣᱟᱜ ᱠᱩᱨᱩᱢᱩᱴᱩ ᱛᱮ ᱢᱤᱫ ᱥᱮᱨᱢᱟᱠᱤᱭᱟᱹ ᱥᱟᱶᱦᱮᱫ ᱯᱟᱛᱷᱟᱢ ᱩᱪᱷᱟᱹᱱ ᱨᱮᱱᱟᱜ ᱰᱟᱦᱟᱨ ᱠᱚ ᱯᱟᱸᱡᱟ ᱞᱮᱫᱼᱟ ᱾ ᱱᱚᱶᱟ ᱯᱟᱛᱷᱟᱢ ᱨᱮᱱᱟᱜ ᱧᱩᱛᱩᱢ ᱫᱚ 'ᱦᱟᱸᱥ ᱦᱟᱥᱤᱞ' ᱠᱚ ᱫᱚᱦᱚ ᱞᱮᱫᱼᱟ ᱾

 ᱯᱟᱛᱷᱟᱢ ᱨᱮᱱᱟᱜ ᱥᱟᱶᱦᱮᱫ 
ᱠᱚᱞᱮᱡᱽ ᱯᱟᱹᱴᱷᱩᱣᱟᱹ ᱠᱚᱣᱟᱜ ᱥᱮᱨᱮᱧ, ᱚᱱᱚᱬᱦᱮ, ᱠᱟᱹᱦᱱᱤ ᱟᱨ ᱚᱱᱚᱞ ᱠᱚᱛᱮ ᱱᱚᱶᱟ ᱯᱟᱛᱷᱟᱢ ᱫᱚ ᱥᱟᱡᱟᱣ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱚᱠᱛᱚ ᱨᱮ ᱱᱚᱶᱟ ᱫᱚ ᱯᱟᱹᱴᱷᱩᱣᱟᱹ ᱠᱚ ᱛᱟᱞᱟ ᱨᱮ ᱥᱟᱶᱦᱮᱫ ᱪᱟᱨᱪᱟ ᱨᱮᱱᱟᱜ ᱢᱤᱫ ᱢᱟᱨᱟᱝ ᱴᱷᱟᱶ ᱮ ᱟᱢᱮᱴ ᱞᱮᱫᱼᱟ ᱾

 ᱱᱤᱛᱚᱜ ᱚᱵᱚᱥᱛᱟ 
ᱱᱚᱶᱟ ᱯᱟᱛᱷᱟᱢ ᱫᱚ ᱛᱤᱱᱟᱹᱜ ᱥᱮᱨᱢᱟ ᱦᱟᱹᱵᱤᱡ ᱪᱟᱹᱞᱩ ᱛᱟᱦᱮᱸ ᱠᱟᱱᱟ, ᱚᱱᱟ ᱨᱮᱱᱟᱜ ᱥᱟᱹᱠᱷᱭᱟᱹᱛ ᱫᱚ ᱵᱟᱝ ᱧᱟᱢ ᱟᱠᱟᱱᱟ ᱾ ᱱᱮᱛᱟᱨ ᱫᱚ ᱱᱚᱶᱟ ᱯᱟᱛᱷᱟᱢ ᱵᱟᱝ ᱩᱪᱷᱟᱹᱱᱚᱜ ᱠᱟᱱᱟ ᱾

 ᱥᱟᱹᱠᱷᱭᱟᱹᱛ 

Category:ᱥᱟᱱᱛᱟᱲᱤ ᱯᱟᱛᱷᱟᱢ
Category:᱑᱙᱗᱔ ᱨᱮ ᱵᱮᱨᱮᱫ ᱟᱠᱟᱱ ᱯᱟᱛᱷᱟᱢ ᱠᱚ